Jean I (Prantsusmaa)

Jean I (15. november 1316, Pariis – 19/20. november 1316, Pariis) oli Prantsusmaa ja Navarra kuningas kogu oma lühikese elu ajal. Ta kuulus Kapetingide dünastiasse. 

Jean sündis Louis X ja tema teise abikaasa Ungari Clémence'i ainsa pojana viis ja pool kuud pärast oma isa surma. Enne Jeani sündi valitses regendina Louis X vend Philippe (tulevane kuningas Philippe V). Jean elas ainult viis päeva ja suri 19./20. novembril. Ta maeti Saint-Denis' basiilikasse.

Paljud uskusid, et Jeani onu, tulevane kuningas Philippe V põhjustas tema surma, et trooni endale saada. Räägiti ka, et Philippe olevat lasknud lapse röövida ning asendanud ta surnud lapsega. 1350. aastatel ilmus Provence'is välja mees, kes väitis, et tema ongi Jean I. Ta pandi ruttu vangi ja ta suri seal.

Kategooria:Prantsusmaa monarhid
Kategooria:Sündinud 1316
Kategooria:Surnud 1316
Kategooria:Kapetingid
Kategooria:Navarra kuningad